pythainlp/thaigov-v2-corpus-22032023 huggingface dataset:
วันพุธที่ 28 ตุลาคม 2563
นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม ร่วมพิธีเปิดงานนิทรรศการ Create, Innovate & Recycle PAPER ART EXHIBITION
นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม ร่วมพิธีเปิดงานนิทรรศการ Create, Innovate & Recycle PAPER ART EXHIBITION
วันที่ ๒๗ ตุลาคม ๒๕๖๓ เวลา ๑๗.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม ร่วมพิธีเปิดงานนิทรรศการ Create, Innovate & Recycle PAPER ART EXHIBITION ซึ่งกระทรวงวัฒนธรรม โดยสำนักงานศิลปวัฒนธรรมร่วมสมัย ร่วมกับ Chao Phya Abhai Raja Siammanukulkij Foundation (มูลนิธิ เจ้าพระยาอภัยราชาสยามานุกูลกิจ) จัดนิทรรศการศิลปะจากกระดาษ ที่บอกเล่าเรื่องราวการเสด็จราชดำเนินเยือนของราชวงศ์เบลเยี่ยม ซึ่งแสดงถึงความสัมพันธ์ระหว่างราชอาณาจักรไทย และราชอาณาจักรเบลเยี่ยม โดยมี หม่อมราชวงศ์ปรียนันทนา รังสิต เป็นประธานเปิดนิทรรศการ และมี ผู้บริหารกระทรวงวัฒนธรรม ผู้แทนสถานเอกอัครราชทูตเบลเยี่ยม ประจำประเทศไทย ศิลปิน และแขกผู้มีเกียรติ เข้าร่วม ณ ชั้น L หอศิลปวัฒนธรรมแห่งกรุงเทพมหานคร
วันพุธที่ 28 ตุลาคม 2563
ร่างพระราชบัญญัติกิจการอวกาศ พ.ศ. ....
วันพุธที่ 28 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ที่ประชุมคณะกรรมการดิจิทัลเพื่อเศรษฐกิจและสังคมแห่งชาติเห็นชอบร่างพระราชบัญญัติกิจการอวกาศ พ.ศ. .... เพื่อให้การพัฒนากิจการอวกาศเกิดประโยชน์แก่เศรษฐกิจ สังคม และความมั่นคงของประเทศ มีกลไกเพื่อสนับสนุนให้ภาครัฐและภาคเอกชนมีส่วนร่วมพัฒนากิจการอวกาศ มีองค์กรกลางกำหนดนโยบายและแผนกิจการอวกาศให้เกิดเอกภาพ รวมทั้งได้เห็นชอบแนวปฏิบัติจริยธรรมปัญญาประดิษฐ์ หรือ AI เพื่อให้ผู้วิจัย ผู้ออกแบบ ผู้พัฒนา และผู้ให้บริการปัญญาประดิษฐ์ ใช้เป็นแนวทางดำเนินงาน และให้ผู้รับบริการทราบถึงสิทธิและความเสี่ยงของการใช้บริการปัญญาประดิษฐ์ ทั้งนี้ จะนำเสนอคณะรัฐมนตรีเพื่อพิจารณาให้ความเห็นชอบต่อไป
​
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพุธที่ 28 ตุลาคม 2563
นายกรัฐมนตรียืนยันสนับสนุนแก้รัฐธรรมนูญ ตั้งคณะกรรมการร่วมหลายฝ่ายศึกษา ตามแนวทางที่เสนอในรัฐสภา เชื่อมั่นไม่มีปัญหาใดที่แก้ไม่ได้ วอน "ลองเชื่อใจสักครั้ง"
นายกรัฐมนตรียืนยันสนับสนุนแก้รัฐธรรมนูญ ตั้งคณะกรรมการร่วมหลายฝ่ายศึกษา ตามแนวทางที่เสนอในรัฐสภา เชื่อมั่นไม่มีปัญหาใดที่แก้ไม่ได้ วอน "ลองเชื่อใจสักครั้ง"
วันนี้ (28 ต.ค. 2563) เวลา 12.50 น. ณ ตึกสันติไมตรี (หลังใน) ทำเนียบรัฐบาล หลังการประชุมคณะรัฐมนตรีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมขอบคุณประธานรัฐสภา สมาชิกรัฐสภาในการประชุมร่วมกันของรัฐสภา ครั้งที่ 1 และ 2 (สมัยวิสามัญ) ว่า ทุกท่านร่วมหารือกันอย่างมีวุฒิภาวะและให้ข้อคิดเห็นที่เป็นประโยชน์ มีความเหมาะสม พร้อมเห็นว่าไม่ควรมีเหตุการณ์ที่เกิดขึ้นในรัฐสภาเพราะสภาไทยก็ไม่ควรมีการกระทำเหมือนต่างประเทศ พร้อมกันนี้ นายกรัฐมนตรียืนยันว่าจะต้องนำพาให้ประเทศผ่านพ้นวิกฤตไปให้ได้ตามรัฐธรรมนูญอันเป็นกฎหมายสูงสุดของประเทศ เชื่อว่าทุกปัญหามีทางออก เพียงแต่ต้องหาทางออกให้เจอด้วยสันติวิธี วอนทุกฝ่ายต้องหันหน้ามาพูดคุยกันเพราะทุกคนคือคนไทย ไม่ควรเกลียดชังกัน ทั้งนี้ ตนในฐานะหัวหน้ารัฐบาล ต้องอดทนต่อการวิพากษ์วิจารณ์ได้และไม่เคยถือโกรธใคร
ในโอกาสนี้ นายกรัฐมนตรีกล่าวเพิ่มเติมว่า สนับสนุนการแก้ไขรัฐธรรมนูญซึ่งเป็นหน้าที่ของรัฐสภา ตามกระบวนการและขั้นตอนของรัฐธรรมนูญฉบับปัจจุบันด้วย ซึ่งยังคงมีผลบังคับใช้จนกว่าจะมีรัฐธรรมนูญฉบับใหม่ เพราะไม่สามารถตั้งกฎ/กติกาใหม่ได้ทันที ส่วนกรณีให้ ส.ว. เลือกนายกรัฐมนตรีได้นั้นเป็นเรื่องของตนเองไม่ติดใจอยู่แล้ว นายกรัฐมนตรียืนยันเห็นพ้องจัดตั้งคณะกรรมการเพื่อศึกษาหาทางออก ตามแนวทางที่เสนอในรัฐสภาให้เป็นการร่วมกันของหลายฝ่ายด้วยทั้ง สมาชิกสภาผู้แทนราษฎร สมาชิกวุฒิสภา กลุ่มผู้ชุมนุม และกลุ่มที่ไม่เห็นด้วยกับผู้ชุมนุม โดยกำชับว่าต้องเป็นหารือเพื่อหาข้อยุติของปัญหาตามบริบทการเมืองของประเทศไทย เคารพซึ่งกันและกันเชื่อใจกันและกัน
ในตอนท้าย นายกรัฐมนตรีฝากถึงองค์กรไม่แสวงหาผลกำไร หรือ NGOs ที่ทำงานอยู่ในประเทศไทย ขอให้ช่วยประเทศไทยพัฒนาชาติบ้านเมือง เช่นเดียวกับคนไทยที่ไปอาศัยอยู่ต่างประเทศ ก็ต้องเคารพกฎหมายของประเทศนั้น ๆ
................
กลุ่มประชาสัมพันธ์และเผยแพร่ สำนักโฆษก
วันพุธที่ 28 ตุลาคม 2563
กรุงไทยจัดยิ่งใหญ่ขบวนแห่งานนมัสการหลวงพ่อโสธร ปีที่ 130
กรุงไทยชวนเที่ยวงานนมัสการหลวงพ่อโสธร ปีที่ 130 และงานประจำปีจังหวัดฉะเชิงเทรา จัดยิ่งใหญ่เตรียมยกระดับเป็นงานประจำปีสำคัญระดับชาติและระดับโลกในอนาคต เปิดให้นักท่องเที่ยวและประชาชนเที่ยวชมงานนำขบวน Krungthai NEXT สืบสานประเพณี
กรุงไทยชวนเที่ยวงานนมัสการหลวงพ่อโสธร ปีที่ 130 และงานประจำปีจังหวัดฉะเชิงเทรา จัดยิ่งใหญ่เตรียมยกระดับเป็นงานประจำปีสำคัญระดับชาติและระดับโลกในอนาคต เปิดให้นักท่องเที่ยวและประชาชนเที่ยวชมงานนำขบวน Krungthai NEXT สืบสานประเพณี และแต้ว-ณฐพร เตมีรักษ์ ร่วมขบวนแห่ของธนาคาร พร้อมสนับสนุนโครงการคนละครึ่ง ใช้จ่ายได้ทุกร้านค้าในงานและร้านดังในจังหวัดกว่า 400 ร้าน โดย นายไมตรี ไตรติลานันท์ ผู้ว่าราชการจังหวัดฉะเชิงเทรา เป็นประธานในพิธีบวงสรวงและพิธีเปิดงานนมัสการหลวงพ่อโสธร และงานประจำปี จังหวัดฉะเชิงเทรา พ.ศ.2563 และชมขบวนแห่ธนาคารกรุงไทย เมื่อวันที่ 28 ตุลาคม 2563
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ธนาคารได้สนับสนุนการจัดงานนมัสการหลวงพ่อโสธร ปีที่ 130 และงานประจำปีจังหวัดฉะเชิงเทรา ที่จัดขึ้นระหว่างวันที่ 28 ตุลาคม - 8 พฤศจิกายน 2563 ณ บริเวณหน้าศาลากลางจังหวัดฉะเชิงเทรา เพื่อส่งเสริมขนบธรรมเนียมวัฒนธรรมอันดีงามของท้องถิ่น ประเพณีลอยกระทง และส่งเสริมการท่องเที่ยวของจังหวัด ซึ่งธนาคารได้ร่วมเคียงข้างชาวแปดริ้ว โดยร่วมขบวนแห่ทางบกภายใต้แนวคิด “วายุภักษ์ปักษา เทพเทวานฤมิต” นำริ้วขบวนบุษบกเครื่องสักการะถวายองค์หลวงพ่อพุทธโสธร พระพุทธรูปคู่บ้านคู่เมืองชาวแปดริ้ว ที่ประกอบด้วยนางกินรี ครุฑ สิงห์ และนาค ที่สื่อถึงความอุดมสมบูรณ์ของทรัพยากรให้มีความยั่งยืน โดยมีนักแสดงสาวชื่อดัง แต้ว ณฐพร เตมีรักษ์ ที่มาในชุด “กนกไพลินกินรี” จำแลงมาจากกินรี นางในวรรณคดีจากป่าหิมพานต์ ที่สวมเครื่องประดับและอาภรณ์สีฟ้าซึ่งเป็นสีประจำธนาคาร ร่วมขบวนแห่และรำถวายเป็นพุทธบูชา ผสมผสานความล้ำยุคด้วย Krungthai NEXT แอปพลิเคชันที่พร้อม ฝาก โอน เติม จ่าย ง่ายแค่ปลายนิ้ว และสนับสนุนจังหวัดฉะเชิงเทราเป็นเมือง Smart City อย่างแท้จริง พร้อมเชิญชวนดาวน์โหลด Krungthai NEXT เวอร์ชันใหม่ ด้วยเทคโนโลยีชั้นนำระดับโลกทำให้ลูกค้าและประชาชนใช้ชีวิตเก่งขึ้นในแอปเดียวด้วย Cloud Native ปัจจุบันมีผู้ใช้งานกว่า 9 ล้านคน มั่นใจว่าภายในสิ้นปี 2564 จะมียอดผู้ใช้งาน Krungthai NEXT จำนวน 12 ล้านคน
“ขอเชิญประชาชนร่วมกิจกรรมที่บูธ “Krungthai Next ขอให้โหลด ขอให้รวย” รับของที่ระลึกที่โซน “วายุแลนด์” เพียงโชว์ สลิปโอน เติม จ่าย จากแอป Krungthai Next ตั้งแต่ 59 บาทขึ้นไป หรือสแกนทำบุญกับ QR e-Donation กรุงไทยเติมบุญ กับโรงพยาบาลพุทธโสธร นอกจากนี้ สำหรับผู้ที่มาเที่ยวงานและลงทะเบียนเข้าร่วมโครงการ คนละครึ่ง สามารถเลือกซื้อสินค้าจากร้านค้าทั้งหมดภายในงาน รวมทั้งร้านค้าที่มีชื่อเสียงในจังหวัดฉะเชิงเทรา กว่า 400 ร้าน เพื่อฟื้นฟูเศรษฐกิจฐานราก กระตุ้นการจับจ่ายใช้สอยภายในประเทศ รวมทั้งลดภาระค่าใช้จ่ายของประชาชน”
นายผยง ศรีวณิช กล่าวในตอนท้ายว่า ธนาคารมุ่งมั่นพัฒนานวัตกรรมทางการเงินใหม่ๆ ที่ตอบโจทย์ทุกไลฟ์สไตล์ในยุคดิจิทัลอย่างครบวงจร เพื่อตอกย้ำภาพลักษณ์การเป็นผู้นำทางการเงินของประเทศ เพิ่มประสบการณ์การทำธุรกรรมของลูกค้าประชาชน เพื่อคุณภาพชีวิตที่ดีขึ้น นอกจากนี้ ยังเล็งเห็นความสำคัญของประเพณีท้องถิ่น และเดินหน้าทำกิจกรรมกับลูกค้ากลุ่มเป้าหมาย ติดตามกิจกรรมดีๆ จากธนาคารกรุงไทยได้ที่ Facebook.com / KrungthaiCare
วันพุธที่ 28 ตุลาคม 2563
รองฯ ประวิตร ระบุปริมาณน้ำต้นทุนต้นฤดูแล้งปีนี้ภาพรวมทั้งประเทศดีกว่าปีที่ผ่านมา เน้นย้ำให้บริหารจัดการน้ำช่วงฤดูแล้งให้เกิดความสมดุลระหว่างน้ำต้นทุนความต้องการใช้น้ำ
รองฯ ประวิตร ระบุปริมาณน้ำต้นทุนต้นฤดูแล้งปีนี้ภาพรวมทั้งประเทศดีกว่าปีที่ผ่านมา เน้นย้ำให้บริหารจัดการน้ำช่วงฤดูแล้งให้เกิดความสมดุลระหว่างน้ำต้นทุนความต้องการใช้น้ำ
วันนี้ (28 ตุลาคม 2563) พลเอก ประวิตร วงษ์สุวรรณ รองนายกรัฐมนตรีรายงานต่อที่ประชุมคณะรัฐมนตรีถึงการลงพื้นที่ตรวจติดตามและส่งมอบโครงการเจาะบ่อน้ำบาดาลขนาดใหญ่ ริมฝั่งแม่น้ำ ที่จังหวัดชัยนาท โดยกระทรวงทรัพยากรธรรมชาติและสิ่งแวดล้อม กรมทรัพยากรน้ำบาดาล เพื่อแก้ไขปัญหาการขาดแคลนน้ำอุปโภคบริโภคของประชาชน ตำบลหาดท่าเสา สำหรับโครงการดังกล่าวเป็นการก่อสร้างระบบประปาบาดาล ขนาดใหญ่ มีขนาดใหญ่ที่สุดในประเทศไทย สามารถส่งน้ำไปให้กับประชาชนจำนวน 8 หมู่บ้าน และได้ติดตั้งจุดจ่ายน้ำแร่ฟรีให้กับประชาชน พร้อมทั้งติดตั้งระบบติดตามและควบคุมระยะไกล ทั้งนี้ เพื่อให้สามารถควบคุมการใช้น้ำ ตลอดจนติดตามปัญหาที่อาจเกิดขึ้นกับระบบส่งน้ำ ซึ่งเป็นเทคโนโลยี ใหม่ ที่กระทรวงทรัพยากรธรรมชาติและสิ่งแวดล้อม กรมทรัพยากรน้ำบาดาล ได้นำมาใช้ จึงได้เร่งดำเนินการ ให้ครอบคลุมทั่วประเทศ
รองนายกรัฐมนตรีกล่าวต่อไปว่า จากผลการประชุมคณะอนุกรรมการอำนวยการด้านการบริหารจัดการทรัพยากรน้ำปริมาณน้ำต้นทุนต้นฤดูแล้งปีนี้เทียบกับปีที่ผ่านมาพบว่าปริมาณน้ำภาพรวมทั้งประเทศ แนวโน้ม ดีกว่าปีที่ผ่านมา อ่างเก็บน้ำขนาดใหญ่ และขนาดกลางหลายแห่งมีปริมาณน้ำพ้นเกณฑ์วิกฤติ แต่เมื่อพิจารณารายพื้นที่ กลับพบว่ายังมีข้อกำจัดในการจัดสรรน้ำบางกิจกรรม ซึ่ง สทนช. ร่วมกับหน่วยงานที่เกี่ยวข้องวางแผนการจัดสรรน้ำฤดูแล้งในปี 2563 และ 2564 แล้ว
โดยรองนายกรัฐมนตรีได้เน้นย้ำทุกหน่วยงานบริหารจัดการน้ำช่วงฤดูแล้งที่จะถึงนี้ ให้เกิดความสมดุลระหว่าง น้ำต้นทุนความต้องการใช้น้ำพร้อมทั้งสร้างการรับรู้ ซึ่งได้มอบหมายให้กระทรวงเกษตรและสหกรณ์ และกระทรวงมหาดไทยร่วมกันกำหนดมาตรการป้องกันการเพาะปลูกข้าวเกินแผน ในพื้นที่ลุ่ม เจ้าพระยา 22 จังหวัด พร้อมทั้งให้คณะอนุกรรมการทรัพยากรน้ำจังหวัด และคณะกรรมการลุ่มน้ำมีส่วนสำคัญในการเชื่อมโยง และสนับสนุนการแก้ไขปัญหาภัยแล้งในระดับพื้นที่ ให้อยู่ในวงจำกัด สทนช. ได้เสนอแผนการจัดสรรน้ำฤดูแล้ง ปี 2563/2564 และมาตรการรองรับสถานการณ์ขาดแคลนน้ำฤดูแล้งปี 2563/2564 เข้าสู่ที่ประชุมคณะรัฐมนตรีเพื่อให้ความเห็นชอบ และมอบหมายหน่วยงานรับผิดชอบนำไปปฏิบัติเพื่อป้องกันผลกระทบ จากสถานการณ์น้ำแล้งให้กับประชาชนต่อไป
......................................................
กลุ่มประชาสัมพันธ์และเผยแพร่ สำนักโฆษก
วันอาทิตย์ที่ 25 ตุลาคม 2563
รมช.ธรรมนัส มอบหนังสือ ส.ป.ก.4-01 พร้อมมอบเงินเยียวยาเกษตรกรชาวสวนลำไย บรรเทาความเดือดร้อนแก่พี่น้องเกษตรกรจังหวัดลำปาง
รมช.ธรรมนัส มอบหนังสือ ส.ป.ก.4-01 พร้อมมอบเงินเยียวยาเกษตรกรชาวสวนลำไย บรรเทาความเดือดร้อนแก่พี่น้องเกษตรกรจังหวัดลำปาง
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานพิธีมอบหนังสืออนุญาตให้เข้าทำประโยชน์ในเขตปฏิรูปที่ดิน(ส.ป.ก.4-01)บัตรดินดี แก่พี่น้องเกษตรกร พร้อมมอบเงินโครงการเยียวยาเกษตรกรชาวสวนลำไย ปี 2563 ณ ห้องประชุมองค์การบริหารส่วนจังหวัดลำปาง อ.เกาะคา จ.ลำปาง ว่า กระทรวงเกษตรและสหกรณ์ โดย สำนักงานการปฏิรูปที่ดินเพื่อเกษตรกรรม (ส.ป.ก.) จัดตั้งเพื่อแก้ไขปัญหาที่ดินเพื่อเกษตรกรรม ด้วยวิธีการปฏิรูปที่ดิน โดยการจัดหาที่ดินและจัดที่ดินให้แก่เกษตรกรผู้ไร้ที่ดินทำกิน หรือมีที่ดินเพียงเล็กน้อย พร้อมทั้งให้ความช่วยเหลือในการพัฒนาอาชีพเกษตรกรรม ปรับปรุงทรัพยากร และปัจจัยการผลิต
สำนักงานการปฏิรูปที่ดินจังหวัดลำปาง(ส.ป.ก.ลำปาง)มีพื้นที่ดำเนินการในเขตปฏิรูปที่ดินประมาณ284,055ไร่และดำเนินการจัดที่ดินให้เกษตรกรไปแล้วแบ่งเป็นพื้นที่เกษตรกรรมจำนวน37,582ราย54,893แปลงเนื้อที่252,668ไร่และพื้นที่ที่อยู่อาศัยจำนวน2,008ราย2,102แปลงเนื้อที่1,376ไร่ซึ่งในวันนี้ได้นำหนังสืออนุญาตให้เข้าทำประโยชน์ในเขตปฏิรูปที่ดิน (ส.ป.ก. 4-01)มามอบแก่พี่น้องเกษตรกรเป็นจำนวน30ราย32แปลงเนื้อที่160-0-51ไร่และมอบบัตรดินดีให้แก่เกษตรกรอำเภอเมืองและอำเภอเกาะคาจำนวน12ราย
ทั้งนี้จังหวัดลำปางนั้นถือว่าเป็นแหล่งปลูกลำไยที่มีคุณภาพมีการบริหารจัดการผลผลิตสินค้าเกษตรเชิงรุกในระดับพื้นที่โดยใช้กลไกความร่วมมือตามแนวทางประชารัฐและการขับเคลื่อนนโยบาย การตลาดนำการผลิตของกระทรวงเกษตรฯแต่จากการแพร่ระบาดของเชื้อไวรัลโควิด-19ทำให้เกิดผลกระทบต่อเกษตรกรชาวสวนลำไยเป็นอย่างมากดังนั้นทางคณะรัฐมนตรีจึงมีมติอนุมัติโครงการเยียวยาเกษตรกรชาวสวนลำไยปี2563ซึ่งจังหวัดลำปางมีเกษตรกรเข้าร่วมโครงการจำนวน5,331ครัวเรือน6,802แปลงเนื้อที่18,996ไร่รวมเป็นเงินประมาณ38ล้านบาททางธนาคารเพื่อการเกษตรและสหกรณ์เริ่มดำเนินการจ่ายเงินเข้าบัญชีให้แก่เกษตรกรชาวสวนลำไยตั้งแต่วันที่15ตุลาคมถึง15ธันวาคม2563
วันอาทิตย์ที่ 25 ตุลาคม 2563
เขตสุขภาพที่ 9 พัฒนา Smart Hospital เชื่อมแผนจัดการโรค NCDs
โฆษกกระทรวงสาธารณสุข เผยเขตสุขภาพที่ 9 "นครชัยบุรินทร์" พัฒนาความเป็นเลิศโรงพยาบาลทุกแห่งสู่ Smart Hospital บูรณาการแผนพัฒนาบริการสุขภาพจัดการโรค NCDs เปิด Fast Track ส่งต่อผู้ป่วยทุกระดับ พัฒนางานฉุกเฉินช่วยรักษาทันเวลา
โฆษกกระทรวงสาธารณสุข เผยเขตสุขภาพที่ 9 "นครชัยบุรินทร์" พัฒนาความเป็นเลิศโรงพยาบาลทุกแห่งสู่ Smart Hospital บูรณาการแผนพัฒนาบริการสุขภาพจัดการโรค NCDs เปิด Fast Track ส่งต่อผู้ป่วยทุกระดับ พัฒนางานฉุกเฉินช่วยรักษาทันเวลา เชื่อมโยงข้อมูลทุก รพ.เป็นหนึ่งเดียว จัดโครงการมหัศจรรย์ 1,000 วัน PLUS ช่วยแม่และเด็กสุขภาพแข็งแรง
แพทย์หญิงพรรณประภา ยงค์ตระกูล โฆษกกระทรวงสาธารณสุข กล่าวว่า เขตสุขภาพที่ 9 ได้พัฒนาความเป็นเลิศ เพื่อเพิ่มประสิทธิภาพการให้บริการประชาชนในพื้นที่ ตามยุทธศาสตร์ระยะ 20 ปี ที่มีเป้าหมาย "ประชาชนสุขภาพสุขภาพดี เจ้าหน้าที่มีความสุข ระบบสุขภาพยั่งยืน" โดยด้านการส่งเสริมสุขภาพกลุ่มแม่และเด็ก จัดทำโครงการมหัศจรรย์ 1,000 วัน PLUS โดยดูแลสตรีก่อนตั้งครรภ์ ขณะตั้งครรภ์ และหลังคลอด พัฒนาห้องคลอดคุณภาพ ส่งเสริมให้เด็กมีสุขภาพแข็งแรงสมวัย ขณะที่กลุ่มวัยทำงาน มีการคัดกรองกลุ่มเสี่ยงโรคไม่ติดต่อเรื้อรัง กลุ่มเสี่ยงได้รับการคัดกรองเพิ่มขึ้น กลุ่มผู้สูงอายุ ขับเคลื่อนงานด้วยวิสัยทัศน์ "นครชัยบุรินทร์ สุขเพียงพอ ชะลอชรา ชีวายืนยาว" เพื่อให้ผู้สูงอายุมีความสุขตามแนววิถีใหม่ มีพฤติกรรมสุขภาพที่เหมาะสม ลดความเสี่ยงด้านสุขภาพ เป็นต้น
นอกจากนี้ ได้พัฒนาการดำเนินงานกลุ่มโรคไม่ติดต่อเรื้อรัง (NCDs Cluster) โดยเชื่อมโยงแผนพัฒนาระบบบริการสุขภาพ (Service Plan) สาขาต่างๆ ที่เกี่ยวข้องให้เป็นไปในทิศทางเดียวกัน ช่วยลดอัตราเสียชีวิตก่อนวัยอันควรจากโรคไม่ติดต่อที่ป้องกันได้ เช่น พัฒนาระบบส่งต่อผู้ป่วยช่องทางด่วน (Fast Track) ครอบคลุมตั้งแต่ระดับปฐมภูมิในโรงพยาบาลส่งเสริมสุขภาพตำบล โรงพยาบาลชุมชน ไปจนถึงโรงพยาบาลศูนย์ระดับตติยภูมิ พัฒนาระบบรักษาพยาบาลฉุกเฉิน (Emergency Care System : ECS) ครอบคลุม 4 จังหวัด เพื่อให้ผู้ป่วยบาดเจ็บได้รับการรักษาทันเวลา พัฒนาระบบ Teleline/Telehelp เพื่อจัดบริการผู้ป่วยโรคเรื้อรังตามแนววิถีชีวิตใหม่ พัฒนาระบบข้อมูลเชื่อมโยงตั้งแต่โรงพยาบาลศูนย์ถึงโรงพยาบาลส่งเสริมสุขภาพตำบล และพัฒนาระบบเทคโนโลยีสารสนเทศ H 9 Help Connect Platform เข้ามาช่วยดำเนินงาน เพิ่มประสิทธิภาพระบบส่งต่อให้แก่หน่วยบริการ และก้าวสู่การเป็น Smart Hospital
ทั้งนี้ เขตสุขภาพที่ 9 "นครชัยบุรินทร์" ประกอบด้วย จังหวัดนครราชสีมา ชัยภูมิ บุรีรัมย์ และสุรินทร์ ดูแลประชากรในพื้นที่กว่า 6.7 ล้านคน มีโรงพยาบาลทุกระดับ 90 แห่ง ได้แก่ โรงพยาบาลศูนย์ 3 แห่ง โรงพยาบาลทั่วไปขนาดใหญ่ 2 แห่ง โรงพยาบาลทั่วไป 5 แห่ง และโรงพยาบาลชุมชน 80 แห่ง มีหน่วยบริการปฐมภูมิ 969 แห่ง เป็นโรงพยาบาลส่งเสริมสุขภาพตำบล 953 แห่ง ศูนย์ส่งเสริมสุขภาพชุมชน 16 แห่ง และศูนย์วิชาการสาธารณสุข 5 แห่ง มีบุคลากรด้านสาธารณสุขรวม 38,118 คน ได้แก่ แพทย์ 2,122 คน ทันตแพทย์ 552 คน เภสัชกร 916 คน พยาบาล 11,372 คน และสาขาวิชาชีพอื่นๆ รวม 7,751 คน
*********************************** 25 ตุลาคม 2563
วันอาทิตย์ที่ 25 ตุลาคม 2563
รมช.ธรรมนัส เดินหน้ามอบหนังสืออนุญาตให้เข้าทำประโยชน์ในเขตปฏิรูปที่ดิน (ส.ป.ก. 4-01) จ.แพร่ สร้างรายได้ให้แก่เกษตรกรและความเป็นอยู่ที่ดีขึ้น
รมช.ธรรมนัส เดินหน้ามอบหนังสืออนุญาตให้เข้าทำประโยชน์ในเขตปฏิรูปที่ดิน (ส.ป.ก. 4-01) จ.แพร่ สร้างรายได้ให้แก่เกษตรกรและความเป็นอยู่ที่ดีขึ้น
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานพิธีมอบหนังสืออนุญาตให้เข้าทำประโยชน์ในเขตปฏิรูปที่ดิน(ส.ป.ก.4-01)แก่พี่น้องเกษตรกร พร้อมมอบเงินโครงการเยียวยาเกษตรกรชาวสวนลำไย ปี 2563 ณ ศูนย์ประชุมและแสดงศิลปะวัฒนธรรมล้านนาตะวันออกและกลุ่มประเทศอนุภูมิภาคลุ่มน้ำโขงGMS (กอเปา)จ.แพร่ว่าหระทรวงเกษตรและสหกรณ์โดยสำนักงานการปฏิรูปที่ดินเพื่อเกษตรกรรมมีความต้องการช่วยเหลือพี่น้องเกษตรกรลดความเหลื่อมล้ำทางสังคมและต้องการให้มีการใช้ที่ดินให้เกิดประโยชน์สูงสุดโดยการจัดหาที่ดินและจัดที่ดินให้แก่เกษตรกรผู้ไร้ที่ดินทำกินหรือมีที่ดินเล็กน้อยไม่เพียงพอต่อการครองชีพและให้ความช่วยเหลือในการพัฒนาอาชีพเกษตรกรรมปรับปรุงทรัพยากรและปัจจัยการผลิตตลอดจนการผลิตและการจำหน่ายผลผลิตทางการเกษตรให้เกิดผลดียิ่งขึ้น
ร้อยเอกธรรมนัสกล่าวว่าในวันนี้การมอบหนังสืออนุญาตให้เข้าทำประโยชน์ในเขตปฏิรูปที่ดิน(ส.ป.ก.4-01)ให้แก่เกษตรกรจำนวน60ราย107แปลงเนื้อที่610ไร่โดยกระทรวงเกษตรฯจะเข้ามาดูแลและส่งเสริมการประกอบอาชีพอย่างครบวงจรเพื่อให้เกษตรกรนำไปใช้พัฒนาอาชีพและสร้างรายได้สร้างแรงจูงใจในการประกอบอาชีพเกษตรกรรมและยกระดับคุณภาพของเกษตรกรเป็นไปตามเจตนารมณ์และนโยบายของรัฐบาลในการเร่งแก้ไขปัญหาที่ดินให้แก่เกษตรกร
สำนักงานการปฏิรูปที่ดินจังหวัดแพร่(ส.ป.ก.แพร่)มีพระราชกฤษฎีกากำหนดให้เป็นเขตปฏิรูปที่ดินเนื้อที่ประมาณ370,621ไร่และเป็นพื้นที่ดำเนินการเนื้อที่ประมาณ237,827ไร่ดำเนินการจัดที่ดินไปแล้ว25,950ราย36,314แปลงเนื้อที่ประมาณ230,375ไร่คงค้างดำเนินการจัดที่ดินเนื้อที่ประมาณ7,452ไร่ซึ่งปีงบประมาณ2563มีเกษตรกรได้รับคัดเลือกให้เข้าทำประโยชน์ในเขตปฏิรูปที่ดินจำนวน490ราย674แปลงเนื้อที่4,545ไร่
วันอาทิตย์ที่ 25 ตุลาคม 2563
นายกฯ สั่งเร่งรัดการพัฒนาด้านคมนาคมขนส่งในภาคอีสาน เพื่อความกินดี อยู่ดี มีความสุข
นายกฯ สั่งเร่งรัดการพัฒนาด้านคมนาคมขนส่งในภาคอีสาน เพื่อความกินดี อยู่ดี มีความสุข
เมื่อวันที่25ต.ค.น.ส.ไตรศุลีไตรสรณกุลรองโฆษกประจำสำนักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรมว.กลาโหมได้สั่งการให้นายศักดิ์สยามชิดชอบรมว.คมนาคมเร่งรัดกำกับติดตามการพัฒนาด้านการคมนาคมขนส่งในพื้นที่ภาคอีสานทั้งทางถนนทางรางทางน้ำและทางอากาศให้เกิดประโยชน์ด้านการคมนาคมได้อย่างเต็มศักยภาพโดยมีโครงการสำคัญไม่ว่าจะเป็น1.โครงข่ายการคมนาคมทางถนนในการก่อสร้างมอเตอร์เวย์สายบางปะอิน-นครราชสีมาระยะทาง196กิโลเมตร,มอเตอร์เวย์สายนครราชสีมา-ขอนแก่นระยะทาง202กิโลเมตร,โครงการก่อสร้างสะพานมิตรภาพไทย-ลาวแห่งที่6อุบลราชธานี-สาละวันเพื่อกระตุ้นเศรษฐกิจการค้าชายแดนพร้อมบูรณาการพัฒนาโครงข่ายมอเตอร์เวย์กับไฟทางคู่และรถไฟความเร็วสูง
2.โครงข่ายคมนาคมทางรางทั้งการก่อสร้างรถไฟความเร็วสูงสายกรุงเทพ-หนองคาย,ผลักดันการก่อสร้างรถไฟทางคู่9เส้นทางเพื่อช่วยให้การเดินทางเป็นไปด้วยความสะดวกปลอดภัยและรวดเร็ว3.โครงข่ายคมนาคมทางอากาศโดยพัฒนาท่าอากาศยานทั้ง9แห่งในภาคอีสานแบ่งเป็นท่าอากาศยานที่เชื่อมสู่ประเทศเพื่อนบ้าน5แห่ง ส่งเสริมการท่องเที่ยวเมืองรอง3แห่งรองรับการท่องเที่ยวเชิงกีฬา1แห่ง
น.ส.ไตรศุลีกล่าวว่านอกจากนี้นายกรัฐมนตรียังเน้นย้ำให้เร่งรัดการพัฒนาการคมนาคมขนส่งในพื้นที่ภาคอีสาน3จังหวัดได้แก่จ.ยโสธรจ.อำนาจเจริญและจ.มุกดาหารโดยมีโครงการสำคัญไม่ว่าจะเป็นจ.อำนาจเจริญในการพัฒนาโครงข่ายถนน7โครงการ235กิโลเมตรพร้อมศึกษาเส้นทางรถไฟสายใหม่ช่วงวารินชำราบ-เลิงนกทาส่วนจ.ยโสธรมีการพัฒนาโครงข่ายถนน9โครงการ230กิโลเมตรพร้อมศึกษาเส้นทางรถไฟสายใหม่ช่วงร้อยเอ็ด-ยโสธร-ศรีสะเกษและจ.มุกดาหารมีการพัฒนาโครงข่ายถนน7โครงการ128กิโลเมตรเตรียมก่อสร้างเส้นทางรถไฟสายใหม่ช่วงบ้านไผ่-มุกดาหาร-นครพนมและศึกษาความเป็นไปได้ในการก่อสร้างท่าอากาศยานมุกดาหารเพื่อรองรับการเดินทางจากภาคอีสานตอนกลางและประเทศเพื่อนบ้าน
น.ส.ไตรศุลีกล่าวว่าพล.อ.ประยุทธ์ฯยืนยันการพัฒนาโครงข่ายการคมนาคมภาคอีสานจะส่งผลดีทางด้านเศรษฐกิจเพื่อให้ชาวอีสานกินดีอยู่ดีมีความสุขมีความมั่นคงมั่งคั่งและยั่งยืนต่อไป
..............
วันอาทิตย์ที่ 25 ตุลาคม 2563
รัฐบาลเชื่อ หากคลายปัญหาการเมืองได้ โอกาสประเทศรออยู่
รัฐบาลเชื่อ หากคลายปัญหาการเมืองได้ โอกาสประเทศรออยู่
นางสาวรัชดาธนาดิเรกรองโฆษกประจำสำนักนายกรัฐมนตรีเปิดเผยว่าจากสถานการณ์ความเห็นต่างทางการเมืองที่เกิดขึ้นรัฐบาลมีความตั้งใจที่จะให้เวทีรัฐสภาเป็นกลไกในการคลี่คลายสถานการณ์โดยพร้อมรับฟังข้อมูลและความเห็นจากผู้แทนทุกฝ่ายเพื่อหาทางออกที่เหมาะสมและเป็นที่ยอมรับของคนส่วนมากทั้งนี้ควบคู่ไปกับการแก้ปัญหาทางการเมืองรัฐบาลได้ดำเนินการฟื้นฟูเศรษฐกิจผ่านมาตรการระยะสั้นและระยะยาวเพื่อบรรเทาผลกระทบจากการแพร่ระบาดของโควิด19และให้ประเทศเดินหน้าต่อได้อย่างเต็มศักยภาพซึ่งขณะนี้เริ่มมีสัญญาณของการปรับตัวในทิศทางที่ดีขึ้นไม่ว่าจะเป็นการประเมินจากIMFที่เห็นว่าไทยมีการหดตัวทางเศรษฐกิจลดน้อยกว่าเดิมจากที่คาดไว้เมื่อกลางปีที่ติดลบ7.7%เป็นติดลบ7.1%และยอดการส่งออกสินค้าไทยเดือนก.ย.ก็หดตัวน้อยลงต่อเนื่องเป็นเดือนที่สามแล้ว
มากไปกว่านั้นยังมีอีกหลายโครงการที่เชื่อว่าจะส่งผลต่อการเติบโตทางการค้าและการลงทุนหลังผ่านช่วงโควิด19อย่างแน่นอนอาทิโครงการเขตพัฒนาเศรษฐกิจภาคตะวันออก(EEC)ซึ่งในช่วงเดือนม.ค.-ส.ค.ที่ผ่านมามีผู้ขอรับการส่งเสริมการลงทุนรวมเงินลงทุน6.8หมื่นล้านบาทโครงการพัฒนาระเบียงเศรษฐกิจภาคใต้อย่างยั่งยืน(SEC)ที่เดินหน้าแล้วเรื่องการพัฒนาท่าอากาศยานท่าคือโครงสร้างพื้นฐานเพื่อรองรับกลุ่มประเทศเอเซียใต้ที่มีประชากรกว่า1.5พันล้านคนสำหรับด้านการขยายตลาดต่างประเทศรัฐบาลได้เป็นตัวกลางจับคู่ผู้ประกอบการไทย-ต่างประเทศพาสินค้าเกษตรไทยขึ้นแพลตฟอร์มอีคอมเมิร์ซของจีนและอินเดียและล่าสุดได้มีการตกลงที่จะส่งเสริมการค้าการลงทุนกับรัสเซียเพื่อผลักดันการเพิ่มมูลค่าการค้า10,000ล้านเหรียญสหรัฐให้ได้ในอีกสามปีข้างหน้ายังมีเรื่องการผลิตวัคซีนป้องกันโควิด19 เพื่อประเทศไทยจะมีวัคซีนใช้เพียงพอและทันกับประเทศอื่นๆรัฐบาลอนุมัติงบประมาณจำนวน1,000ล้านบาทให้แก่สถาบันวัคซีนแห่งชาติเพื่อทำการวิจัยและพัฒนาวัคซีนมากไปกว่านั้นนโยบายบายประกันรายได้เกษตรกรที่สร้างความแน่นอนเรื่องรายได้แก่เกษตรกร7.3ล้านครัวเรือนทั่วประเทศได้ดำเนินการสำเร็จเป็นที่เรียบร้อยและเดินหน้าต่อในะรอบปีการผลิต63/64
นางสาวรัชดากล่าวว่าท่ามกลางบรรยากาศของความเห็นต่างรัฐบาลรับทราบความคิดเห็นของทุกฝ่ายและมีความตั้งใจที่จะหาทางออกที่เหมาะสมร่วมกับสมาชิกรัฐสภาซึ่งจะมีการประชุมในวันที่26-27ต.ค.นี้ อีกทั้งการแก้ไขรัฐธรรมนูญก็คาดว่าจะมีในกลางเดือนพ.ย.อนึ่งพร้อมกันไปกับการคลี่คลายปัญหาทางการเมืองรัฐบาลได้บริหารราชการโดยมุ่งเน้นให้เกิดการพัฒนาประเทศอย่างยั่งยืนโครงการระยะยาวจำนวนมากได้เริ่มต้นไปแล้วและมีความจำเป็นต้องได้รับการสานต่อจึงหวังเป็นอย่างยิ่งว่าคนไทยจะสามารถหาทางออกร่วมกันรับทราบสิ่งดีๆที่เป็นโอกาสของประเทศและหันมาร่วมมือกันทำให้โอกาสนั้นเกิดเป็นประโยชน์แก่บ้านเมืองอย่างแท้จริง
................
วันเสาร์ที่ 10 ตุลาคม 2563
รมช.แรงงาน  เยือนอำนาจเจริญ หนุนเกษตรกรยุคใหม่
- -
วันที่10ตุลาคม2563ศาสตราจารย์นฤมลภิญโญสินวัฒน์รัฐมนตรีช่วยว่าการกระทรวงแรงงานพร้อมด้วยร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์ลงพื้นที่จังหวัดอำนาจเจริญแจงรัฐบาลเดินหน้าช่วยเหลือเกษตรกรสร้างโอกาสในการประกอบอาชีพเสริมช่วงรอฤดูกาลผลักดันทำเกษตรแนวใหม่ใช้เทคโนโลยีเพื่อลดเวลาการทำงานและเพิ่มผลผลิต
ศาสตราจารย์นฤมลภิญโญสินวัฒน์รัฐมนตรีช่วยว่าการกระทรวงแรงงานกล่าวว่าแรงงานงานที่อยู่ในภาคการเกษตรเป็นแรงงานที่มีส่วนสำคัญต่อเศรษฐกิจของประเทศเนื่องจากกำลังแรงงานในวัยทำงาน68ล้านคนมีงานทำ37ล้านคนอยู่ในภาคการเกษตรประมาณ11.47ล้านคนรองจากภาคบริการมีจำนวน19.28ล้านคนและจังหวัดอำนาจเจริญมีประชากรอยู่ในกำลังแรงงานจำนวน117,362คน มีงานทำ114,766คนและพบว่าทำงานในภาคเกษตรกรรม44,934คนคิดเป็นร้อยละ39.15ดังนั้นการส่งเสริมและสนับสนุนให้แรงงานที่อยู่ในภาคการเกษตรมีอาชีพและรายได้ที่มั่นคงจะเป็นกลไกสำคัญต่อการขับเคลื่อนเศรษฐกิจของประเทศอีกทั้งรัฐบาลภายใต้การนำของพลเอกประยุทธ์จันทร์โอชานายกรัฐมนตรีให้ความสำคัญและมอบหมายให้กระทรวงแรงงานดำเนินการช่วยเหลือให้มีงานทำอย่างมั่นคง
รมช.แรงงานกล่าวต่อว่าการลงพื้นที่พบกับพี่น้องประชาชนจังหวัดอำนาจเจริญเพื่อต้องการรับฟังปัญหาข้อเสนอแนะและความต้องการของแรงงานในพื้นที่เพื่อรัฐบาลจะได้ให้ความช่วยเหลืออย่างตรงจุดนอกจากนี้ต้องการนำภารกิจของกระทรวงแรงงานเผยแพร่ให้พี่น้องประชาชนได้ใช้บริการซึ่งมีหน่วยงานให้บริการในทุกจังหวัดทั่วประเทศตั้งแต่การให้บริการด้านพัฒนาทักษะฝีมือการจัดหางานการดูแลด้านสวัสดิการการสมัครเป็นผู้ประกันตนเพื่อรับสิทธิสวัสดิการเมื่อเป็นพนักงานในบริษัทแรงงานที่อยู่ในภาคการเกษตรก็สามารถใช้บริการดังกล่าวของกระทรวงแรงงานได้เช่นกันโดยเฉพาะการพัฒนาทักษะฝีมือที่สามารถส่งเสริมการทำงานของเกษตรกรได้เช่นการให้ความรู้เกี่ยวกับระบบการจัดการน้ำด้วยระบบเปิด-ปิดน้ำอัตโนมัติผ่านโทรศัพท์มือถือการติดตั้งโซล่าเซลล์เพื่อใช้พลังงานแสงอาทิตย์การใช้โดรนเพื่อการเกษตรเป็นต้นการฝึกอบรมที่กล่าวมารัฐบาลสนับสนุนงบประมาณให้บริการฟรีไม่มีค่าใช้จ่ายกรณีไม่สะดวกเดินทางไป-กลับมีที่พักให้ฟรีอีกด้วย
“สิ่งที่ท่านพลเอกประยุทธ์จันทร์โอชานายกรัฐมนตรีได้ฝากให้ทั้งกระทรวงเกษตรและสหกรณ์และกระทรวงแรงงานบูรณาการทำงานร่วมกันเพื่อช่วยเหลือพี่น้องประชาชนใน3ประเด็นคือประเด็นเรื่องของที่ดินทำกินประเด็นที่สองคือเรื่องของการพัฒนาทักษะฝีมือและประเด็นที่3คือให้ความช่วยเหลือในเรื่องของการแก้ไขปัญหาหนี้นอกระบบการลงพื้นที่ครั้งนี้ของทั้งสองคนจึงต้องการให้ความช่วยเหลือในเรื่องดังกล่าวในส่วนของกระทรวงแรงงานยินดีให้บริการแก่ประชาชนทุกกลุ่มสามารถติดต่อขอรับบริการได้ทุกเรื่องดังกล่าวมาหรือหากต้องการให้เป็นสื่อกลางในเรื่องใดสามารถแจ้งความต้องการนั้นผ่านอาสาสมัครแรงงานที่อยู่ในชุมชนของท่านและวันนี้มีอาสาสมัครแรงงานในพื้นที่มารับมอบป้ายการทำคุณประโยชน์ต่อกระทรวงแรงงานจึงขอขอบคุณและเป็นกำลังใจในการปฏิบัติหน้าที่อย่างเต็มกำลังความสามารถทุกคนมีส่วนสำคัญต่อการพัฒนาประเทศ”รมช.กล่าวท้ายที่สุด
วันเสาร์ที่ 10 ตุลาคม 2563
รมช.ธรรมนัส ลงพื้นที่ จ. อำนาจเจริญ เดินหน้ามอบหนังสือ ส.ป.ก.4-01
รมช.ธรรมนัส ลงพื้นที่ จ. อำนาจเจริญ เดินหน้ามอบหนังสือ ส.ป.ก.4-01 พร้อมปัจจัยการผลิต  ให้เกษตรกรในเขตปฏิรูปที่ดิน เพื่อพัฒนาคุณภาพชีวิตของเกษตรกรให้มีความเป็นอยู่ที่ดีขึ้น
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังลงพื้นที่ตรวจราชการและเป็นประธานพิธีมอบหนังสืออนุญาตให้เข้าทำประโยชน์ในเขตปฏิรูปที่ดิน(ส.ป.ก. 4-01)มอบบัตรดินดีรวมทั้งแหล่งน้ำในไร่นานอกเขตชลประทานแก่เกษตรกรณศูนย์ประชุมพุทธอุทยานอ.เมืองอำนาจเจริญจ.อำนาจเจริญว่าด้วยนโยบายของรัฐบาลในเรื่องการช่วยเหลือเกษตรกรให้สามารถเข้าถึงแหล่งทุนและใช้ประโยชน์จากโครงสร้างพื้นฐานและปัจจัยผลผลิตต่างๆรวมถึงนโยบายการฟื้นฟูทรัพยากรธรรมชาติและการรักษาสิ่งแวดล้อม
เพื่อสร้างการเติบโตอย่างยั่งยืนโดยกำหนดให้ส่งเสริมการบริหารจัดการน้ำทั้งระบบแหล่งน้ำชุมชนในการเตรียมมาตรการรองรับภัยแล้งและอุทกภัยกระทรวงเกษตรและสหกรณ์โดยสำนักงานการปฏิรูปที่ดินเพื่อเกษตรกรรมจึงได้เร่งแก้ไขปัญหาที่ดินด้านการเกษตรและงานพัฒนาด้านแหล่งน้ำจังหวัดอำนาจเจริญซึ่งจะทำให้เกษตรกรมีความเข้มแข็งและยั่งยืนในการประกอบอาชีพเกษตรกรรมก่อให้เกิดประโยชน์การใช้ที่ดินอย่างยั่งยืน
“ในวันนี้มีความยินดีที่ได้มามอบหนังสืออนุญาตให้เข้าทำประโยชน์ในเขตปฏิรูปที่ดิน(ส.ป.ก. 4-01)
แก่เกษตรกรจำนวน150ราย150แปลงเนื้อที่590-2-64ไร่มอบบัตรดินดีจำนวน10รายแหล่งน้ำในไร่นานอกเขตชลประทานจำนวน10รายทำให้เกษตรกรได้รับโอกาสและความเสมอภาคทางสังคมมีที่ดินในการประกอบอาชีพเกษตรกรรมเมื่อเกษตรกรได้รับการอนุญาตให้เข้าทำประโยชน์ในเขตปฏิรูปที่ดินแล้วเกษตรกรยังได้รับโอกาสและความเสมอภาคทางสังคมได้มีที่ทำกินอย่างถูกต้องตามกฎหมายในการประกอบอาชีพเกษตรกรรม”ร้อยเอกธรรมนัสกล่าว
ทั้งนี้เกษตรกรที่ได้รับสิทธิการใช้ประโยชน์ในที่ดินมีหน้าที่ที่จะต้องทำประโยชน์ในที่ดินด้วยตนเอง
ไม่เปลี่ยนแปลงสภาพที่ดินจนทำให้ไม่เหมาะสมแก่การเกษตรกรรมรวมทั้งต้องมีหน้าที่ที่ต้องปฏิบัติตามข้อกำหนดและเงื่อนไขต่างๆในการใช้ประโยชน์ในเขตปฏิรูปที่ดินอย่างเคร่งครัดต่อไป
ดร.วิณะโรจน์ทรัพย์ส่งสุขเลขาธิการสำนักงานการปฏิรูปที่ดินเพื่อเกษตรกรรม(ส.ป.ก.)กล่าวเพิ่มเติมว่าสำนักงานการปฏิรูปที่ดินจังหวัดอำนาจเจริญได้ดำเนินการปฏิรูปที่ดินในพื้นที่เขตปฏิรูปที่ดินจังหวัดอำนาจเจริญตั้งแต่ปีพ.ศ.2536เป็นต้นมามีเกษตรกรได้รับการคัดเลือกเข้าทำประโยชน์และรับมอบเอกสารสิทธิส.ป.ก. 4-01แล้วจำนวน31,650ราย38,879แปลงเนื้อที่ประมาณ364,468ไร่นอกจากการจัดที่ดินทำกินให้เกษตรกรแล้วทางสำนักงานการปฏิรูปที่ดินจังหวัดอำนาจเจริญยังมีภารกิจสำคัญในการพัฒนาคุณภาพชีวิตของเกษตรกรให้มีความเป็นอยู่ที่ดีขึ้นหลังจากได้รับการจัดที่ดินไม่ละทิ้งถิ่นฐานและอยู่กินในพื้นที่อย่างยั่งยืน
วันเสาร์ที่ 10 ตุลาคม 2563
ก.แรงงาน เผย แรงงานไทยในต่างประเทศ ส่งเงินกลับบ้านแล้ว กว่า 2 แสนล้านบาท
รัฐมนตรีว่าการกระทรวงแรงงาน เผยรายได้ที่แรงงานในไทยต่างประเทศส่งกลับ ผ่านระบบธนาคารแห่งประเทศไทย ในปีงบประมาณ 2563 ระหว่างเดือนตุลาคม 2562 – กันยายน 2563 จัดส่งแรงงานไปแล้ว 58,673 คน สร้างรายได้เข้าประเทศ 200,254 ล้านบาท
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า นับจากช่วงที่ประเทศไทยเข้าสู่สถานการณ์การแพร่ระบาดของโรคโควิด-19 ส่งผลกระทบต่อการจัดส่งแรงงานไทยไปทำงานต่างประเทศในภาพรวม เนื่องจากหลายประเทศที่เป็นเป้าหมายในการเดินทางไปทำงานของแรงงานไทย ชะลอการรับคนต่างชาติเข้าประเทศ ทำให้การพิจารณาจัดส่งแรงงานไทยไปทำงานในต่างประเทศนั้น กระทรวงแรงงานต้องคำนึงถึงความปลอดภัย และประโยชน์ที่แรงงานไทยจะได้รับเป็นอันดับแรก แต่จากการที่รัฐบาลโดยการนำของพลเอก ประยุทธ์ จันทร์โอชา นายกรัฐมนตรี สามารถบริหารจัดการและแก้ไขปัญหาการระบาดของโรคโควิด-19 ได้เป็นอย่างดี ทำให้แรงงานไทยซึ่งได้รับการยอมรับว่ามีวินัยในการทำงานและมีทักษะฝีมือดี มีโอกาสในการไปทำงานต่างประเทศเพิ่มมากขึ้น เนื่องจากเป็นประเทศลำดับแรกๆ ที่ตลาดแรงงานในต่างประเทศต้องการ จากข้อมูลของกรมการจัดหางาน พบว่า ในปีงบประมาณ 2563 ระหว่างเดือนตุลาคม 2562 – กันยายน 2563 ได้จัดส่งแรงงานไทยไปทำงานต่างประเทศแล้ว 58,673 คน โดยเดินทางไปทำงานประเทศไต้หวันมากที่สุด จำนวน 16,465 คน รองลงมาเป็นสาธารณรัฐเกาหลี จำนวน 6,082 คน ญี่ปุ่น จำนวน 5,573 คน มาเลเซีย จำนวน 5,068 คน อิสราเอล จำนวน 3,353คน และประเทศอื่นๆ 27,200 คน ซึ่งรายได้ที่แรงงานไทยในต่างประเทศส่งกลับบ้าน ผ่านระบบธนาคารแห่งประเทศไทย มีมูลค่าถึง 200,254 ล้านบาท
ด้าน นายสุชาติ พรชัยวิเศษกุล อธิบดีกรมการจัดหางาน กล่าวเพิ่มเติมว่า การไปทำงานต่างประเทศ อย่างถูกต้องตามกฎหมาย มีทั้งหมด 5 วิธี คือ 1.การเดินทางไปทำงานต่างประเทศด้วยตนเอง 2.การเดินทางไปทำงานต่างประเทศโดยบริษัทจัดหางานเป็นผู้จัดส่ง 3.การเดินทางไปทำงานต่างประเทศโดยกรมการจัดหางานเป็นผู้จัดส่ง ได้แก่ โครงการจ้างตรง :ไต้หวัน โครงการ IM : ประเทศญี่ปุ่น โครงการ EPS: เกาหลี โครงการ TIC 4.นายจ้างในประเทศไทยพาลูกจ้างไปทำงานในต่างประเทศ และ5.นายจ้างในประเทศไทยส่งลูกจ้างไปฝึกงานในต่างประเทศ
ทั้งนี้ สำหรับผู้ที่สนใจจะไปทำงานในต่างประเทศ ควรศึกษาข้อมูลให้รอบคอบก่อนตัดสินใจและเดินทางไปทำงานอย่างถูกต้องตามกฎหมาย โดยสามารถสอบถามรายละเอียดเพิ่มเติมได้ที่ สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครเขตพื้นที่ 1-10 หรือที่ สายด่วนกระทรวงแรงงาน โทร.1506 กด 2 กรมการจัดหางาน
วันเสาร์ที่ 10 ตุลาคม 2563
รมช.ธรรมนัส ติดตามการปลูกข้าวหอมมะลิในทุ่งกุลาร้องไห้ จ.ร้อยเอ็ด พร้อมฟังบรรยายสรุปการปฏิบัติการฝนหลวง
รมช.ธรรมนัส ติดตามการปลูกข้าวหอมมะลิในทุ่งกุลาร้องไห้ จ.ร้อยเอ็ด พร้อมฟังบรรยายสรุปการปฏิบัติการฝนหลวง
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานการประชุมติดตามสถานการณ์การเพาะปลูกข้าวหอมมะลิในพื้นที่ทุ่งกุลาร้องไห้และฟังบรรยายสรุปผลการปฏิบัติการฝนหลวงณสหกรณ์การเกษตรเกษตรวิสัยอำเภอเกษตรวิสัยจังหวัดร้อยเอ็ดว่ากระทรวงเกษตรและสหกรณ์โดยกรมฝนหลวงและการบินเกษตรได้ช่วยเหลือเกษตรกรในพื้นที่ประสบภัยแล้งการเพิ่มปริมาณน้ำต้นทุนให้กับเขื่อนและอ่างเก็บน้ำในบริเวณภาคตะวันออกเฉียงเหนือซึ่งจากการปฏิบัติการฝนหลวงของศูนย์ปฏิบัติการฝนหลวงภาคตะวันออกเฉียงเหนือ(ตอนล่าง)มีหน่วยปฏิบัติการ4หน่วยคือหน่วยปฏิบัติการฝนหลวงจ.บุรีรัมย์จ.อุบลราชธานีจ.นครราชสีมาและจ.สุรินทร์ในระหว่างวันที่3กุมภาพันธ์ถึง7ตุลาคม2563มีการขึ้นบินปฏิบัติการรวม188วันจำนวน1,129เที่ยวบินทำให้เกิดฝนตกคิดเป็นร้อยละ94.68มีพื้นที่การเกษตรได้รับประโยชน์จำนวน43.56ล้านไร่รวมถึงภารกิจเติมน้ำต้นทุนในเขื่อนกับเก็บน้ำระหว่างวันที่3กุมภาพันธ์ถึง30กันยายน2563จำนวน83เขื่อนรวม172,023ล้านลูกบาศก์เมตรและช่วงระหว่างวันที่1 – 5ตุลาคม2563จำนวน20เขื่อนรวม53,528ล้านลูกบาศก์เมตร
ในปัจจุบันภาคตะวันออกเฉียงเหนือมีการเพาะปลูกข้าวหอมมะลิทุ่งกุลาร้องไห้ในพื้นที่5จังหวัดได้แก่จ.ร้อยเอ็ดจ.สุรินทร์จ.ศรีสะเกษจ.มหาสารคามและจ.ยโสธรมีพื้นที่เพาะปลูกรวมกันประมาณ2,707,390ไร่โดยในปี2562จังหวัดร้อยเอ็ดมีเนื้อที่เพาะปลูกมากที่สุดประมาณ826,724ไร่ให้ผลผลิตรวม276,953ตันมีพื้นที่เพาะปลูกทั้งหมด5อำเภอได้แก่อ.เกษตรวิสัยอ.สุวรรณภูมิอ.หนองฮีอ.ปทุมรัตน์และอ.โพนทรายซึ่งพันธุ์ที่นิยมปลูกคือข้าวขาวดอกมะลิ105,ข้าวหอมมะลิกข15,ข้าวเหนียวกข6,ข้าวหอมนิล,ข้าวหอมมะลิแดงและข้าวเหนียวดา(ข้าวก่า)ส่วนช่องทางการตลาดของเกษตรกรหรือกลุ่มเกษตรกรที่ปลูกข้าวหอมมะลิGIมีตลาดรองรับผลผลิตที่ชัดเจนรวมถึงยังมีการเพิ่มช่องทางการจาหน่ายผ่านตลาดออนไลน์และตลาดโมเดิร์นเทรดรวมถึงการออกบูธงานแสดงสินค้าในงานสำคัญของจังหวัดโดยกลุ่มเป้าหมายหลักคือผู้บริโภคที่ใส่ใจด้านสุขภาพซึ่งผู้ประกอบการหรือกลุ่มเกษตรกรสามารถขายสินค้าเกรดพรีเมี่ยมได้ในราคาที่ค่อนข้างสูงเนื่องจากมีการขายในลักษณะของฝากและของที่ระลึก
นายสุรสีห์กิตติมณฑลอธิบดีกรมฝนหลวงและการบินเกษตรกล่าวเพิ่มเติมว่าสภาพภูมิอากาศของทุ่งกุลาร้องไห้นั้นเป็นอย่างทุ่งหญ้าทำให้มีฝนตกเป็นช่วงๆหากเกิดฝนตกจะเกิดน้ำท่วมฉับพลันและดินไม่สามารถอุ้มน้ำได้ดังนั้นเมื่อฝนทิ้งช่วงจะทำให้พื้นที่แห้งแล้งทันทีแม้ว่าทุ่งกุลาร้องไห้จะมีลำน้ำไหลผ่านหลายสายแต่เพราะมีพื้นที่เทลาดต่ำจากตะวันตกไปตะวันออกจึงทำให้น้ำไหลผ่านไปอย่างรวดเร็วดังนั้นกระทรวงเกษตรฯจึงได้เร่งสั่งการให้กรมฝนหลวงและการบินเกษตรประสานความร่วมมือกับกองทัพบกและกองทัพอากาศในการช่วยเหลือพื้นที่การเกษตรและเติมน้ำลงเขื่อนและอ่างเก็บน้ำอย่างต่อเนื่องเพื่อบรรเทาปัญหาภัยแล้งและฝนทิ้งช่วงจนสิ้นสุดฤดูการเพาะปลูกในปีนี้
วันเสาร์ที่ 10 ตุลาคม 2563
นรม.และ รมว.กห สั่งกองทัพ กระจายกำลังคงความต่อเนื่องช่วยเหลือประชาชนที่ประสบภัยน้ำท่วมในหลายพื้นที่ โดยเฉพาะโคราช จันทบุรีและเพชรบุรี
นรม.และ รมว.กห สั่งกองทัพ กระจายกำลังคงความต่อเนื่องช่วยเหลือประชาชนที่ประสบภัยน้ำท่วมในหลายพื้นที่ โดยเฉพาะโคราช จันทบุรีและเพชรบุรี
นรม.และ รมว.กห สั่งกองทัพ กระจายกำลังคงความต่อเนื่องช่วยเหลือประชาชนที่ประสบภัยน้ำท่วมในหลายพื้นที่ โดยเฉพาะโคราช จันทบุรีและเพชรบุรี
พล.ท. คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และรมว.กห. ห่วงผลกระทบประชาชนในหลายพื้นที่จากฝนตกหนัก น้ำไหลหลาก น้ำท่วมฉับพลัน น้ำล้นตลิ่งในหลายจังหวัด โดยเฉพาะ จว.นครราชสีมา จันทบุรี และเพชรบุรี กำชับกองทัพ ให้คงความต่อเนื่องการช่วยเหลือประชาชนที่ได้รับผลกระทบร่วมกับทุกหน่วยงานภาครัฐ ภาคเอกชนและจิตอาสาในแต่ละพื้นที่อย่างใกล้ชิดจนกว่าสถานการณ์จะปกติ พร้อมทั้งให้ติดตามสถานการณ์นำ้และสภาพอากาศช่วงเปลี่ยนผ่านฤดู ปลายฝนต้นหนาว โดยให้เตรียมให้การช่วยเหลือประชาชนต่อเนื่องกันไป
โฆษก.กห.กล่าวเพิ่มเติมว่า การช่วยเหลือประชาชนที่ผ่านมา กห.โดยทุกเหล่าทัพที่มีหน่วยทหารในแต่ละพื้นที่ที่ประสบภัย ได้จัดกำลังพลชุดเคลื่อนที่เร็วและเครื่องมือช่าง กระจายให้การช่วยเหลือเร่งด่วน ในการเคลื่อนย้ายผู้ป่วยติดเตียงและสิ่งของขึ้นที่สูง การแจกจ่ายอาหารปรุงสุกและถุงยังชีพให้กับประชาชนที่อพยพออกมาและยังคงอยู่ในพื้นที่ รวมทั้งการจัดชุดแพทย์สนามเข้าไปดูแลต่อเนื่องกันมา
ขณะเดียวกัน การลดความเสียหายที่เกิดขึ้นในแต่ละพื้นที่ภาพรวม กำลังทหารได้ช่วยกันก่อกระสอบทรายจัดทำแนวกั้นน้ำและใช้เครื่องมือช่างเปิดทางระบายน้ำ เพื่อลดความเสียหายไม่ให้เกิดขึ้นเป็นวงกว้าง พร้อมทั้งได้ใช้เครื่องมือช่างเปิดเส้นทางจากดินโคลนถล่ม และวางสะพานเครื่องหนุนมั่นในจุดสะพานขาด เพื่อให้ประชาชนในพื้นที่สามารถสัญจรไปมาได้
สำหรับพื้นที่ อ.ปากช่อง จว.นครราชสีมา อ.โป่งน้ำร้อน และ อ.สอยดาว จว.จันทบุรี รวมทั้ง อ.หนองหญ้าปล้อง จว.เพชรบุรี ที่มีมวลน้ำป่าไหลเชี่ยวและมีปริมาณมาก ส่งผลให้ประชาชนหลายหมู่บ้านได้รับผลกระทบเป็นวงกว้างนั้น กำลังทหารจากหลายหน่วยในพื้นที่ ได้ระดมกำลังเข้าไปช่วยเหลืออพยพประชาชนเร่งด่วนออกจากพื้นที่ไปยังพื้นที่ปลอดภัย ที่จัดตั้งเป็นจุดอพยพชั่วคราว และทำงานร่วมกับส่วนราชการในพื้นที่ติดตามเส้นทางมวลน้ำ เฝ้าระวังแจ้งเตือนและดูแลความปลอดภัยประชาชนในภาพรวม พร้อมทั้งจัดกำลังเข้าช่วยอำนวยความสะดวกปัญหาการจราจรในเส้นทางหลัก และดำรงการช่วยเหลือประชาชนที่ติดค้างในพื้นที่เส้นทางถูกตัดขาดอย่างต่อเนื่อง
วันเสาร์ที่ 10 ตุลาคม 2563
นายกรัฐมนตรีติดตามสถานการณ์อุทกภัยใกล้ชิด สั่งเฝ้าระวังและช่วยเหลือประชาชนเร่งด่วน
นายกรัฐมนตรีติดตามสถานการณ์อุทกภัยใกล้ชิด สั่งเฝ้าระวังและช่วยเหลือประชาชนเร่งด่วน
นายอนุชาบูรพชัยศรีโฆษกประจำสำนักนายกรัฐมนตรีเปิดเผยว่าวันนี้(10ตุลาคม2563)พลเอกประยุทธ์จันทร์โอชานายกรัฐมนตรีและรมว.กลาโหมได้ติดตามสถานการณ์อุทกภัยและนำ้ป่าไหลหลากในหลายพื้นที่เช่นปากช่องจังหวัดนครราชสีมาเพชรบุรีและพื้นที่อื่นๆพร้อมทั้งรับรายงานการดำเนินการเพื่อช่วยเหลือประชาชนและบรรเทาสาธารณภัย
สำหรับพื้นที่น้ำท่วมส่วนใหญ่ส่งผลกระทบต่อการสัญจรและบ้านเรือนประชาขนนายกฯได้สั่งการให้หน่วยงานที่เกี่ยงข้องทั้งพลเรือนทหารและท้องถิ่นทำความเข้าใจกับพี่น้องประชาชนเกี่ยวกับสถานการณ์และเร่งช่วยเหลือพร้อมรีบระบายน้ำออกจากพื้นที่อย่างเร่งด่วนเพื่อป้องกันน้ำที่จะไหลมาสมทบ
นอกจากนั้นนายกฯยังได้สั่งการเพื่อแก้ปัญหาเช่นให้เร่งเพิ่มการขุดลอกลุ่มน้ำสาขาทำพนังกั้นน้ำทั้งนี้นายกฯยังกำชับให้ทุกหน่วยงานที่ได้สั่งการให้เตรียมความพร้อมไว้ก่อนหน้านี้แล้วได้ให้ความสำคัญกับการบรรเทาความเดือดร้อนอย่างเร่งด่วนและต่อเนื่องไม่ทอดทิ้งให้ประชาชนที่ประสบกับความลำบากจากอุทกภัยฉับพลันนี้และหากประชาชนต้องการความช่วยเหลือให้รีบติดต่อเจ้าหน้าที่หรือหน่วยงานของรัฐที่พร้อมให้การช่วยเหลือตลอด24ชม.
..............
กลุ่มประชาสัมพันธ์และเผยแพร่ สำนักโฆษก
วันเสาร์ที่ 10 ตุลาคม 2563
ไทยประสบความสำเร็จผลักดันการจัดตั้งเครือข่ายอาเซียนเพื่อต่อต้านการประมงผิดกฎหมาย  ขาดการรายงาน และไร้การควบคุม (AN-IUU)
ไทยประสบความสำเร็จผลักดันการจัดตั้งเครือข่ายอาเซียนเพื่อต่อต้านการประมงผิดกฎหมาย
ขาดการรายงาน และไร้การควบคุม (AN-IUU)
นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับความก้าวหน้าของไทยและภูมิภาคอาเซียนในการจัดตั้งเครือข่ายอาเซียนเพื่อต่อต้านการประมงผิดกฎหมาย
ขาดการรายงาน และไร้การควบคุม (ASEAN Network for Combating Illegal Unreported and Unregulated Fishing: AN-IUU)
AN-IUU มีวัตถุประสงค์เพื่อเพิ่มความร่วมมือของภูมิภาคในการแลกเปลี่ยนข้อมูล
ได้อย่างทันท่วงทีและความร่วมมือการใช้ข้อมูลจากระบบติดตาม ควบคุม และเฝ้าระวัง (Monitoring, Control and Surveillance: MCS) เพิ่มขีดความสามารถของประเทศสมาชิกและความสามารถการติดตาม ควบคุมและเฝ้าระวัง และการต่อต้านการทำประมง IUU ผ่านแนวทางปฏิบัติที่ดีในการเผยแพร่ขัอมูล โดยเฉพาะการเฝ้าระวังทางทะเล การสืบสวนสอบสวน
และประสบการณ์ของเครือข่าย
นอกจากนี้ ไทยยังได้รับตำแหน่งผู้ประสานงานเครือข่าย AN-IUU ระหว่างประเทศสมาชิกอาเซียนกับภาคีภายนอก รวมทั้งเป็นเจ้าภาพในการจัดทำ online interactive platform
สำหรับกลไกการแลกเปลี่ยนข้อมูลเรือประมงผิดกฎหมายในอาเซียน และการเป็นเจ้าภาพจัด
การประชุมเครือข่าย AN-IUU ครั้งที่ 1 ในเดือนธันวาคม 2563
นายอนุชา กล่าวเพิ่มเติมว่าเครือข่าย AN-IUU ถือเป็นกลไกแรกของอาเซียนในการจัดการปัญหา IUU
โดยบทบาทนำของไทยได้รับการยอมรับจากประเทศสมาชิกอาเซียน ซึ่งข้อริเริ่มดังกล่าวนับเป็นพัฒนาการที่สำคัญที่สามารถขยายไปสู่ความร่วมมือในประเด็นการแก้ปัญหา IUU ในภูมิภาคได้
วันเสาร์ที่ 10 ตุลาคม 2563
โรงแรมที่จะสามารถเข้าร่วมในการรองรับนักท่องเที่ยวต่างชาติ เป็นอย่างไร ??
โรงแรมสามารถเข้าร่วมรองรับนักท่องเที่ยวต่างชาติ เป็นอย่างไร ??
Q : โรงแรมที่จะสามารถเข้าร่วมในการรองรับนักท่องเที่ยวต่างชาติ เป็นอย่างไร ??
A : จะต้องผ่านการรับรองและประกาศให้เป็น ALSQ
วันจันทร์ที่ 26 ตุลาคม 2563
มท. ประสานกระทรวงการต่างประเทศประชาสัมพันธ์ให้คนต่างด้าวที่อยู่ในราชอาณาจักร ยื่นขออนุญาตอยู่ต่อที่สำนักงานตรวจคนเข้าเมืองภายในวันที่ 31 ตุลาคม 2563
มท. ประสานกระทรวงการต่างประเทศประชาสัมพันธ์ให้คนต่างด้าวที่อยู่ในราชอาณาจักร ยื่นขออนุญาตอยู่ต่อที่สำนักงานตรวจคนเข้าเมืองภายในวันที่ 31 ตุลาคม 2563
วันนี้ (26 ต.ค. 63) นายฉัตรชัย พรหมเลิศ ปลัดกระทรวงมหาดไทย เปิดเผยว่า ตามประกาศกระทรวงมหาดไทย เรื่อง การอนุญาตให้คนต่างด้าวบางจำพวกอยู่ในราชอาณาจักรเป็นกรณีพิเศษ ลงวันที่ 7 เมษายน 2563 ประกาศกระทรวงมหาดไทย เรื่อง การอนุญาตให้คนต่างด้าวบางจำพวกอยู่ในราชอาณาจักรเป็นกรณีพิเศษ (ฉบับที่ 2) ลงวันที่ 22 เมษายน 2563 ประกาศกระทรวงมหาดไทย เรื่อง การอนุญาตให้คนต่างด้าวบางจำพวกอยู่ในราชอาณาจักรเป็นกรณีพิเศษ (ฉบับที่ 3) ลงวันที่ 23 กรกฎาคม 2563 และประกาศกระทรวงมหาดไทย เรื่อง การอนุญาตให้คนต่างด้าวบางจำพวกอยู่ในราชอาณาจักรเป็นกรณีพิเศษ (ฉบับที่ 4) ลงวันที่ 30 กันยายน 2563 อนุญาตให้คนต่างด้าวบางจำพวกอยู่ในราชอาณาจักรเป็นกรณีพิเศษ โดยให้มาดำเนินการตามมาตรา 35 และมาตรา 37(5) แห่งพระราชบัญญัติคนเข้าเมือง พ.ศ. 2522 รวมทั้งกฎหมายอื่นที่เกี่ยวข้องให้เสร็จสิ้นภายในวันที่ 31 ตุลาคม 2563
นายฉัตรชัย พรหมเลิศ กล่าวว่า การดำเนินการตามประกาศกระทรวงมหาดไทย ฉบับที่ 4 จะสิ้นสุดลงในวันที่ 31 ตุลาคม 2563 แต่ยังมีคนต่างด้าวจำนวนหนึ่งยังไม่มาดำเนินการตามประกาศดังกล่าว กระทรวงมหาดไทยจึงขอความร่วมมือจากกระทรวงการต่างประเทศ ประสานสถานเอกอัครราชทูตและสถานกงสุลใหญ่ ดำเนินการแจ้งให้คนสัญชาติของตนทราบและดำเนินการ โดยคนต่างด้าวที่ประสงค์จะอยู่ในราชอาณาจักรหลังวันที่ 31 ตุลาคม 2563 ต้องไปดำเนินการยื่นขออยู่ต่อที่สำนักงานตรวจคนเข้าเมืองภายในวันที่ 31 ตุลาคม 2563 หากดำเนินการขออยู่ต่อหลังวันที่ 31 ตุลาคม 2563 ต้องดำเนินการภายใน 90 วัน โดยเสียค่าปรับ ทั้งนี้หากพ้นระยะเวลา 90 วัน แล้วยังไม่เดินทางกลับออกไปหรือไม่ยื่นคำร้องขออยู่ต่อ จะถือเป็นผู้ที่อยู่เกินเวลาที่ได้รับอนุญาต ซึ่งจะถูกดำเนินคดีตามกฎหมายแล้วส่งตัวกลับออกไป และถูกประกาศเป็นบุคคลต้องห้ามเดินทางเข้ามาในราชอาณาจักร
วันจันทร์ที่ 26 ตุลาคม 2563
Thailand Plus แอปเพื่อรองรับนักท่องเที่ยวต่างชาติปลอดโควิด
วันศุกร์ที่ 23 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
แอปพลิเคชัน ‘ThailandPlus’ ได้รับการพัฒนาขึ้นโดยกระทรวงดิจิทัลเพื่อเศรษฐกิจและสังคมและภาคีเครือข่าย เพื่อสนับสนุนนโยบายเปิดรับนักท่องเที่ยวประเภทพิเศษ หรือ Special Tourist Visa ที่จะเดินทางเข้ามาในประเทศไทย โดยสถานทูตไทยที่ประเทศต้นทางจะเป็นผู้ให้ข้อมูลการติดตั้งแอปฯ เมื่อเดินทางมาถึงด่านควบคุมโรค ก็จะตรวจสอบการติดตั้ง และแจ้งให้ใช้งานตลอดระยะเวลาที่อยู่ในประเทศ ผ่านเทคโนโลยี GPS และ Bluetooth โดยเป้าหมายมีไว้ใช้ระบุความเสี่ยง ติดตาม แจ้งเตือนนักท่องเที่ยวและหน่วยงานภาครัฐ ช่วยควบคุมการแพร่ระบาดของโรคโควิด-19 อีกทั้งยังช่วยสร้างความมั่นใจให้แก่นักท่องเที่ยวและประชาชนชาวไทยในการเดินทางไปยังที่ต่าง ๆ ได้อีกด้วย
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 26 ตุลาคม 2563
แค่ 127 วินาที!! สินเชื่อบ้าน ดอกเบี้ย 0.1% ต่อปี ของ ธอส. เต็ม 650 ล้านบาท
ธอส.เปิดให้ประชาชนจองสิทธิ์สินเชื่อช่วง Platinum Period อัตราดอกเบี้ยเฉลี่ย 3 ปีแรกเพียง 0.1% ต่อปี ผ่าน Application : GHB ALL ในวันอาทิตย์ที่ 25 ต.ค.2563 มีลูกค้าให้ความสนใจจองสิทธิ์สินเชื่อเต็มกรอบวงเงิน 650 ล้านบาทเรียบร้อยแล้วภายใน 127 วินาที
ธนาคารอาคารสงเคราะห์ (ธอส.) เผยหลังจากที่ธนาคารได้เปิดให้ประชาชนที่ต้องการมีบ้าน จองสิทธิ์สินเชื่อช่วง Platinum Period อัตราดอกเบี้ยเฉลี่ย 3 ปีแรกเพียง 0.1% ต่อปี ผ่าน Application : GHB ALL ในวันอาทิตย์ที่ 25 ตุลาคม 2563 ตั้งแต่เวลา 15.00 น. ล่าสุดพบว่า มีลูกค้าประชาชนให้ความสนใจจองสิทธิ์สินเชื่อเต็มกรอบวงเงิน 650 ล้านบาทเรียบร้อยแล้วภายในระยะเวลาเพียง 2.07 นาที หรือ 127 วินาทีเท่านั้น โดยมีผู้ได้สิทธิ์ จำนวน 213 ราย สะท้อนให้เห็นถึงความต้องการของประชาชนที่ยังคงให้ความสนใจในผลิตภัณฑ์สินเชื่ออัตราดอกเบี้ยต่ำของ ธอส. เพื่อลดภาระค่าใช้จ่ายด้านดอกเบี้ย และเปิดโอกาสให้ประชาชนที่ต้องการมีบ้านเป็นของตนเองและครอบครัวเข้าถึงได้ง่าย สะดวกรวดเร็ว สอดคล้องกับวิถีชีวิตแบบ New Normal
ทั้งนี้ สินเชื่อช่วง Platinum Period อัตราดอกเบี้ย 2 ปีแรก คงที่ 0.1% ต่อปี ปีที่ 3 อัตราดอกเบี้ย MRR ลบ 6.05% ต่อปี(ปัจจุบันอัตราดอกเบี้ย MRR ธอส. เท่ากับ 6.150% ต่อปี) อัตราดอกเบี้ยเฉลี่ย 3 ปีแรก ณ ปัจจุบันเพียง 0.1 % ต่อปี พิเศษ! 3 ฟรีค่าธรรมเนียม ให้กู้รายละไม่เกิน 5 ล้านบาทต่อหลักประกัน ให้สิทธิ์เฉพาะลูกค้าที่จองสิทธิ์สินเชื่อบ้านอัตราดอกเบี้ยพิเศษของ ธอส. ในงาน Money Expo กรุงเทพฯ ครั้งที่ 20 ภายในวันที่ 25 ตุลาคม 2563 ก่อนเวลา 12.00 น.เรียบร้อยแล้วเท่านั้น สอบถามรายละเอียดเพิ่มเติมที่ศูนย์ลูกค้าสัมพันธ์ (Call Center) โทร 0-2645-9000 Facebook Fanpage ธนาคารอาคารสงเคราะห์ และ www.ghbank.co.th
วันจันทร์ที่ 26 ตุลาคม 2563
SME D Bank จัดโปรดีไม่มีกั๊กร่วมงาน ‘Smart SME Expo 2020’ เติมทุน เสริมสภาพคล่อง ดอกเบี้ยพิเศษ ตอบโจทย์เอสเอ็มอีไทย
SME D Bank จัดหนักจัดเต็มรับโค้งสุดท้ายปี 2563 ขนผลิตภัณฑ์ทางการเงินเข้าร่วมงาน “Smart SME Expo 2020” ระหว่างวันที่ 29 ต.ค.-1 พ.ย. 63 ณ บูธ I 1 A (ไอ หนึ่ง เอ)  ฮอลล์ 9-10 อิมแพ็ค เมืองทองธานี
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank จัดหนักจัดเต็มรับโค้งสุดท้ายปี 2563 ขนผลิตภัณฑ์ทางการเงินเข้าร่วมงาน “Smart SME Expo 2020” ระหว่างวันที่ 29 ต.ค.-1 พ.ย. 63 ณ บูธ I 1 A (ไอ หนึ่ง เอ) ฮอลล์ 9-10 อิมแพ็ค เมืองทองธานี ตอบโจทย์ผู้ประกอบการเอสเอ็มอีครอบคลุมทุกธุรกิจที่ต้องการเข้าถึงแหล่งเงินทุน ดอกเบี้ยพิเศษ พบกับไฮไลท์ เช่น “สินเชื่อรายเล็ก Extra Cash” ครอบคลุมทุกธุรกิจที่ได้รับผลกระทบจากโควิด-19 กู้ได้ทั้งบุคคลธรรมดา และนิติบุคคล วงเงินกู้สูงสุด 3 ล้านบาทต่อราย อัตราดอกเบี้ยเริ่มต้น 3% ต่อปีใน 2 ปีแรก ที่สำคัญไม่ต้องมีหลักทรัพย์ค้ำประกัน “สินเชื่อเพื่อยกระดับเศรษฐกิจชุมชน” อัตราดอกเบี้ยเริ่มต้น 2.875% ต่อปี 3 ปีแรก และ “สินเชื่อ SMART SMEs” อัตราดอกเบี้ยเริ่มต้น 5% ต่อปี แถมยังรับรีไฟแนนซ์ (Refinance) เป็นต้น พิเศษ! ยื่นกู้ภายในงาน รับฟรี “SME D Gift” สอบถามข้อมูลเพิ่มเติมได้ที่ Call Center 1357
วันจันทร์ที่ 26 ตุลาคม 2563
รมว.วธ.ร่วมพิธีเปิดเทศกาลภาพยนตรจีน ณ กรุงเทพฯ ครั้งที่ ๑๕ และ สัปดาห์แลกเปลี่ยนภาพยนตร์จีน-ไทย 2020
รมว.วธ.ร่วมพิธีเปิดเทศกาลภาพยนตรจีน ณ กรุงเทพฯ ครั้งที่ ๑๕ และ สัปดาห์แลกเปลี่ยนภาพยนตร์จีน-ไทย 2020
วันที่ ๒๕ ตุลาคม ๒๕๖๓ เวลา ๑๕.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมร่วมพิธีเปิดเทศกาลภาพยนตรจีน ณ กรุงเทพฯ ครั้งที่ ๑๕ และ สัปดาห์แลกเปลี่ยนภาพยนตร์จีน-ไทย 2020 โดยมี นางยุถิกา อิศรางกูร ณ อยุธยา ผู้ช่วยปลัดกระทรวงวัฒนธรรม ผู้บริหารกระทรวงวัฒนธรรม ผู้แทนสถานเอกอัครราชทูตจีนประจำประเทศไทย ผู้บริหารศูนย์วัฒนธรรมแห่งประเทศจีน ณ กรุงเทพฯ ดารา นักแสดงไทยและจีน และแขกผู้มีเกียรติ เข้าร่วมพิธี ณ โรงละคร ศูนย์วัฒนธรรมแห่งประเทศจีน ณ กรุงเทพฯ ถนนเทียมร่วมมิตร
วันจันทร์ที่ 26 ตุลาคม 2563
วงเงินกู้เพื่อส่งเสริมอาชีพ สำหรับผู้รับงานไปทำที่บ้าน
วันเสาร์ที่ 24 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งส่งเสริมอาชีพให้กับผู้ที่ว่างงาน ในรูปแบบของการรับงานไปทำที่บ้าน ซึ่งเป็นงานที่ไม่ใช้เทคโนโลยีซับซ้อน และเป็นการผลิตในครัวเรือน เช่น งานตัดเย็บเสื้อผ้า งานปัก ถัก ทอ งานจักสานต่าง ๆ เป็นต้น โดยเปิดโอกาสให้ผู้รับงานไปทำที่บ้านที่จดทะเบียนไว้กับกรมการจัดหางาน สามารถกู้ยืมเงินผ่านกองทุนเพื่อผู้รับงานไปทำที่บ้าน เพื่อนำไปซื้อวัตถุดิบและอุปกรณ์การผลิต สร้างอาชีพและสร้างรายได้ แบ่งเป็นประเภทบุคคลวงเงินกู้ไม่เกิน 50,000 บาท ส่วนกลุ่มบุคคลวงเงินกู้ไม่เกิน 300,000 บาท โดยคิดอัตราดอกเบี้ยร้อยละ 3 ต่อปี และมีเวลาพักชำระหนี้เงินต้นไม่เกิน 4 งวด ผู้สนใจขอรับบริการได้ที่ กรมการจัดหางาน และสำนักงานจัดหางานจังหวัดทุกจังหวัด หรือโทรสายด่วนกระทรวงแรงงาน 1506 กด 2
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 26 ตุลาคม 2563
เคลียร์คัท! ช้อปดีมีคืน คืนภาษีเท่าไรกันแน่
--
#ไทยคู่ฟ้า"ช้อปดีมีคืน" มาตรการกระตุ้นเศรษฐกิจจากภาครัฐ และคืนภาษีเงินได้บุคคลธรรมดาปีภาษี 2563 ตามจำนวนเงินค่าซื้อสินค้าและบริการที่จ่ายจริง ตั้งแต่ 23 ต.ค. - ธ.ค. 63 แต่ไม่เกิน 30,000 บาท
.
ได้ฟังหรืออ่านมาแบบนี้แล้ว ใช่ว่าเราจะได้ภาษีคืนครบ 30,000 บาท หรือตามค่าใช้จ่ายที่เสียไปแบบเป๊ะ ๆ เพราะความจริงเราจะได้รับเงินภาษีคืนตามฐานของเงินได้สุทธิต่อปี ซึ่งแต่ละคนไม่เท่ากัน แม้จะซื้อสินค้าหรือบริการเต็มเพดาน 30,000 บาทก็ตาม แต่ใครจะได้เท่าไรลองเทียบดูตามตารางข้างล่างนี้
.
อย่างไรก็ตาม แม้การเข้าร่วมโครงการช้อปดีมีคืน จะไม่ต้องลงทะเบียนก่อนใช้สิทธิ์ แต่อย่าลืมขอใบกำกับภาษีเต็มรูปแบบจากร้านค้า ยกเว้นการซื้อ e-book หรือสินค้า OTOP ที่ใช้หลักฐานอื่นแทนได้
วันจันทร์ที่ 26 ตุลาคม 2563
เตรียมเปิดสภาวิสามัญ ถกแก้วิกฤต
--
เตรียมเปิดสภาวิสามัญ ถกแก้วิกฤต
#ไทยคู่ฟ้าเว็บไซต์ราชกิจจานุเบกษา เผยแพร่พระราชกฤษฎีกาเรียกประชุมสมัยวิสามัญแห่งรัฐสภา พ.ศ. 2563 เพื่อประโยชน์แห่งรัฐ ตั้งแต่วันที่ 26 ต.ค. 63 นี้
นายกรัฐมนตรีเล็งเห็นว่า ช่วงนี้เป็นเวลาเหมาะสมที่จะนำความคิดของทุกคนในสังคมไทยมาพิจารณาหาแนวทางและความเห็นชอบร่วมกัน ผ่านกระบวนการในระบบรัฐสภา โดยขอให้เคารพกฎหมาย และก้าวไปในทิศทางเดียวกัน เพื่อผลดีในระยะยาวของประเทศ
วันจันทร์ที่ 26 ตุลาคม 2563
รวมใจไทยเจริญพระพุทธมนต์ สร้างสิริมงคลให้บ้านเมือง
--
#ไทยคู่ฟ้า รัฐบาลขอเชิญชวนพุทธศาสนิกชนทั่วประเทศ ร่วมพิธีเจริญพระพุทธมนต์เพื่อความเป็นสิริมงคลของประเทศ และเพื่อให้บ้านเมืองสงบเรียบร้อย ในวันเสาร์ที่ 24 ต.ค. 63 เวลา 19.00 น. ส่วนกลางจัดขึ้น ณ พระอุโบสถวัดพระเชตุพนวิมลมังคลาราม โดยมีนายกรัฐมนตรีเป็นประธาน พร้อมด้วยคณะรัฐมนตรีเข้าร่วมพิธี พุทธศาสนิกชนแต่งกายด้วยชุดขาวเข้าร่วมพิธีอย่างพร้อมเพรียงกัน ณ วัดหรือสถานที่จัดพิธีใกล้บ้านทั่วประเทศ
วันจันทร์ที่ 26 ตุลาคม 2563
กู้สูงสุด 3 แสนบาท สนับสนุนผู้รับงานไปทำที่บ้าน
--
#ไทยคู่ฟ้า อีกหนึ่งแนวทางเพื่อยกระดับคุณภาพชีวิตให้กับผู้ที่ว่างงาน แรงงานนอกระบบ ที่เป็นกลุ่มผู้รับงานไปทำที่บ้านที่จดทะเบียนไว้กับกรมการจัดหางาน ซึ่งเป็นงานที่ไม่ใช้เทคโนโลยีซับซ้อน และเป็นการผลิตในครัวเรือน เช่น งานตัดเย็บเสื้อผ้า งานดอกไม้ประดิษฐ์ งานปัก ถัก ทอ งานจักสานต่าง ๆ เป็นต้น ให้สามารถเข้าถึงแหล่งเงินทุนถูกกฎหมาย อัตราดอกเบี้ยต่ำ
.
ล่าสุด กระทรวงแรงงาน จัดสรรเงินเพื่อปล่อยกู้วงเงินรวม 7,000,000 บาท ผ่านกองทุนเพื่อผู้รับงานไปทำที่บ้าน เพื่อให้กู้ยืมไปซื้อวัตถุดิบและอุปกรณ์การผลิต เพื่อสร้างอาชีพและสร้างรายได้อย่างยั่งยืน เริ่มตั้งแต่เดือน ต.ค. 63 – 30 ก.ย. 64 แบ่งเป็น ประเภทบุคคลกู้ไม่เกิน 50,000 บาท ชำระคืนภายใน 2 ปี ส่วนกลุ่มบุคคลวงเงินกู้ไม่เกิน 300,000 บาท ชำระคืนภายใน 5 ปี คิดอัตราดอกเบี้ยร้อยละ 3 ต่อปี และมีเวลาพักชำระหนี้เงินต้นไม่เกิน 4 งวด ผู้สนใจขอรับบริการได้ที่ กรมการจัดหางาน และสำนักงานจัดหางานจังหวัดทุกจังหวัด หรือโทรสายด่วนกระทรวงแรงงาน 1506 กด 2
วันจันทร์ที่ 26 ตุลาคม 2563
รัฐมนตรีฯ สุริยะ กล่าวปาฐกถาพิเศษ ในงานงานสัมมนา EEC GO เดินหน้าลงทุน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม  กล่าวปาฐกถาพิเศษ ในงานงานสัมมนา EEC GO เดินหน้าลงทุน ณ ห้องแกรนด์บอลรูม โรงแรมแกรนด์ ไฮแอท เอราวัณ
วันนี้ (26 ตุลาคม 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมงานสัมมนา EEC GO เดินหน้าลงทุน พร้อมกล่าวปาฐกถาพิเศษ พร้อมด้วย นางสาวสุชาดา แทนทรัพย์ โฆษกประจำกระทรวงอุตสาหกรรม จัดโดย หนังสือพิมพ์กรุงเทพธุรกิจ โดยมี นายสมชาย มีเสน รองประธานกรรมการบริษัท เนชั่น มัลติมีเดีย กรุ๊ป จำกัด (มหาชน) ให้การต้อนรับ ณ ห้องแกรนด์บอลรูม โรงแรมแกรนด์ ไฮแอท เอราวัณ
สำหรับงานสัมมนา EEC GO เดินหน้าลงทุน จัดขึ้นเป็นปีที่ 4 เพื่อเป็นการติดตามความเคลื่อนไหวของโครงการ EEC พร้อมทั้งเป็นกระจายข้อมูลข่าวสารของโครงการ และสร้างความเชื่อมั่นให้กับนักลงทุนทั้งในประเทศและต่างประเทศ เพื่อส่งเสริมให้เศรษฐกิจของประเทศไทยเดินหน้าได้อย่างเข้มแข็ง มั่งคั่ง และยั่งยืน
วันจันทร์ที่ 26 ตุลาคม 2563
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐิน ให้กระทรวงวัฒนธรรมนำไปถวายพระสงฆ์ที่จำพรรษา ณ วัดชิโนรสารามวรวิหาร
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐิน ให้กระทรวงวัฒนธรรมนำไปถวายพระสงฆ์ที่จำพรรษา ณ วัดชิโนรสารามวรวิหาร
วันที่ ๒๔ ตุลาคม ๒๕๖๓ เวลา ๑๐.๐๐ น. พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐิน ให้กระทรวงวัฒนธรรมนำไปถวายพระสงฆ์ที่จำพรรษา ณ วัดชิโนรสารามวรวิหาร เพื่อทำนุบำรุง และสืบทอดพระพุทธศาสนา โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธาน และมีนางยุพา ทวีวัฒนะกิจบวร ปลัดกระทรวงวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรม ผู้แทนหน่วยงานภาครัฐ ภาคเอกชน และพุทธศาสนิกชน เข้าร่วมในพิธี ณ วัดชิโนรสารามวรวิหาร เขตบางกอกน้อย กรุงเทพฯ
วันจันทร์ที่ 26 ตุลาคม 2563
“ถอยคนละก้าว เข้าสภา ใช้สติและปัญญา แก้ปัญหาร่วมกัน”
วันจันทร์ที่ 26 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี ให้ความสำคัญกับการรักษาสมดุลของมุมมองความคิด และความต้องการต่าง ๆ ที่แตกต่างกันในสังคม เพื่อให้คนไทยทุกคนอยู่ร่วมกันได้ รวมทั้งยึดแนวทางการบริหารประเทศบนพื้นฐานของกฎหมาย และการตัดสินใจจากรัฐสภาในฐานะที่เป็นตัวแทนของประชาชนไทย โดยขอให้ทุกฝ่ายถอยกันคนละก้าว เพราะนอกจากปัญหาทางการเมืองแล้วยังมีภารกิจสำคัญเร่งด่วนที่ต้องร่วมมือกัน นั่นคือ การบรรเทาความเดือดร้อนจากปัญหาปากท้อง ซึ่งเกิดจากวิกฤตเศรษฐกิจที่ได้รับผลกระทบจากโรคโควิด-19 ทั่วโลก ดังนั้น สิ่งที่ควรเป็นนับจากนี้คือการนำเอาประเด็นต่าง ๆ มาพูดคุยกัน เพื่อผลดีในระยะยาวและช่วยรักษาบาดแผลของประเทศให้ทุเลาลง
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี